Trabant (automobil)

thumb|Trabant 600
náhľad|logo
thumb|Trabant 601

**Trabant** je značka automobilov vyrábaných v minulosti automobilkou Sachsenring v saskom meste Zwickau. V 70. rokoch sa stal populárnym aj v niekdajšom Česko-Slovensku. Okrem NDR bol zvlášť rozšírený aj v Maďarsku. Odhaduje sa, že spolu sa ich vyrobilo 3,2 miliónov kusov. V čase svojho vzniku sa jednalo o pokrokový ľudový automobil. Auto malo vzduchom chladený dvojtaktný dvojvalcový motor s objemom 600 cm3. Ako palivo slúžila zmes benzínu a oleja . Keďže nemalo ukazovateľ stavu paliva, bola pridaná mierka (palička), ktorá po zasunutí do nádrže ukázala hladinu paliva. Priemerná spotreba bola asi 6 - 8 litrov/100 km. 
Dnes je z Trabanta kultové vozidlo, nie len vo východnej časti Nemecka, ale aj v Maďarsku, Česku a na Slovensku. 

Prvým typom bol Trabant 600 s oblými tvarmi karosérie a jeho nástupcom bol hranatejší Trabant 601 vo verzii Limousine (sedan), alebo Universal (kombi). Prevodovka bola 4 stupňová s radiacou pákou pod volantom. Karoséria bola dvojdverová plus zadné dvere vo verzii Combi, mala oceľový skelet s prilepenými dielmi z kompozitu Duroplast, vďaka čomu si získal ironickú prezývku PVC jaguár alebo BMV (Bakelitové Motorové Vozidlo). Bol určený pre 4 osoby. Vyrábal sa aj vo verzii pre invalidov - tzv. Hycomat, ktorá mala ovládanie spojky na radiacej páke, ako aj vo verziách pre armádu a políciu, ako otvorené terénne vozidlo s plátennou strechou a s nezávislým benzínovým kúrením (bufíky). Pred ukončením výroby sa vyrábal aj so štvortaktným motorom Volkswagen a s nádržou na benzín nie v motorovom priestore, ale v zadnej časti vozidla. Tiež elektroinštalácia bola v 80. rokoch zmenená zo 6 V na 12 V.
Jeho nevýhodou bolo teplovzdušné kúrenie s výmenníkom tepla na výfukovom potrubí, ktoré bolo účinné len so spusteným motorom, kedy vrtuľa na chladenie motora časť vzduchu hnala do kabíny.

***ZWIKAU AWZ P70***

Bolo auto ktoré bolo predchodcom Trabanta. Motor mal objem 700 ccm3, chladený vyduchom. Max. rýchlosť auta bola približne 100km/h. Auto sa vyrábalo ešte s drevenou karosériou a vyrábalo sa od roku 1955 do roku 1958.  Malo 4 rýchlosti a jeden prevodový stupeň vzad.

***TRABANT 500***

Auto sa začalo vyrábať v roku 1958 ako náhrada za Zwikau AWZ P70. Auto dostalo názov podľa vtedy nedávno vypustenej družice Sputnik. Trabant znamenalo po latinsky (sprievodca, súputník, družica). Auto dostalo motor dvojtaktný motor o objeme 500 ccm3 s max. rýchlosťou do 90 km/h a štyrmi prevodmi. Trabant mal motor vpredu s predným náhonom a motor bol chladený vzduchom (vtedy ešte nemal kúrenie). Auto už malo oceľový rám. Výroba skončila v roku 1960.

***TRABANT 600***

Bol nástupca Trabantu 500 s objemom motora 600 ccm3. Mal rovnakú karosériu ako Trabant 500. Trabant dostal silnejší motor o výkone 19kw a 24Hp. Mal 4-rýchlostnú prevodovku, motor chladený vzduchom a už dostal kúrenie. Max. rýchlosť už bola okolo 120 km/h kvôli ľahkej karosérií z duroplastu.  Vyrábal sa od roku 1960 do roku 1964. Pomenovanie 600 sa udávalo od objemu motora.

***TRABANT 601***

Vyrábal od roku 1964-1990 s menšími vizuálnymi úpravami. Získal motor z Trabantu 600 a mal novú karosériu ktorá mal o 50% väčší výhľad. Mal 4-rýchlostnú prevodovku a vzduchom chladený motor. Mal predný náhon, motor vpredu a boli 2 výbavové a karosárske verzie. boli 2 výbavy: Standart a Deluxe. Deluxe verzia mala zadné vyhrievané sklo, viac rýchlostí pre stierače, ostrekovače a chrómové nárazníky. Nasávanie studeného vzduchu nemal, mal iba rúrku do ktorej sa počas väčších rýchlostí dostával studený vzduch pomocou nárazu vetra.

***TRABANT 1.1***

Mal štvortaktný, štvorvalcový motor s objemom 1100 cm3 od Volkswagenu. Motor bol štvortaktný, vodou chladený a štvorvalcový. Mal upravenú karosériu Trabant 601. Vyrábal sa len od roku 1990-1991. Výroba skončila kvôli nízkemu záujmu o Trabant a nepodarilo sa ani presunutie výroby do Afriky.

## Iné projekty

Kategória:Automobily podľa značky
Kategória:Zwickau